CSL มีดีที่ปันผล
ช่วงสถานการณ์ตลาดหุ้นคลุมเครือไม่รู้ว่าจะขึ้นหรือลงแบบนี้ กลยุทธ์การลงทุนอย่างหนึ่งที่น่าสนใจก็คือ การลงทุนในหุ้นที่มีการจ่ายปันผล เพราะการลงทุนดังกล่าวค่อนข้างปลอดภัย มีความเสี่ยงน้อยกว่าเมื่อเทียบกับการเล่นเก็งกำไรสั้นๆ ดังนั้น การซื้อหุ้นที่ให้อัตราเงินปันผลตอบแทนดีทุกๆ ปีถือว่าแม่นยำ และทำให้นักลงทุนหลีกเลี่ยงความเสี่ยงต่อการลงทุนอีกด้วย
16 ม.ค. 2559

–คุณค่าบริษัท–
 
ช่วงสถานการณ์ตลาดหุ้นคลุมเครือไม่รู้ว่าจะขึ้นหรือลงแบบนี้ กลยุทธ์การลงทุนอย่างหนึ่งที่น่าสนใจก็คือ การลงทุนในหุ้นที่มีการจ่ายปันผล เพราะการลงทุนดังกล่าวค่อนข้างปลอดภัย มีความเสี่ยงน้อยกว่าเมื่อเทียบกับการเล่นเก็งกำไรสั้นๆ ดังนั้น การซื้อหุ้นที่ให้อัตราเงินปันผลตอบแทนดีทุกๆ ปีถือว่าแม่นยำ และทำให้นักลงทุนหลีกเลี่ยงความเสี่ยงต่อการลงทุนอีกด้วย
วันนี้แนะนำหุ้นในธุรกิจเทคโนโลยีสารสนเทศและการสื่อสารที่มีการจ่ายเงินปันผลตอบแทนสูงต่อเนื่องมายาวนาน 4 ปีติดต่อกัน หนึ่งในนั้นคือ บริษัท ซีเอส ล็อกซอินโฟ จำกัด (มหาชน) หรือ CSL โดยตัวเลขปี 2555 จนถึงปัจจุบัน ในปี 2555 อัตราส่วนเงินปันผลตอบแทนอยู่ที่ระดับ 5.51% ต่อมาในปี 2556 อัตราส่วนเงินปันผลตอบแทนอยู่ที่ระดับ 5.94% และในปี 2557 อัตราส่วนเงินปันผลตอบแทนอยู่ที่ระดับ 9.09% ส่วนในปี 2558 คาดว่าอัตราส่วนเงินปันผลตอบแทนน่าจะไม่ต่ำกว่า 9%
นั่นแปลว่า เงินปันผลที่บริษัทจ่ายออกมานั้น มาจากกำไรที่บริษัททำได้ในแต่ละปี ยิ่งบริษัทกำไรมาก ก็สามารถจ่ายเงินปันผลได้มากตามที่ปรากฏ
สิ่งสำคัญ ขณะนี้ผลประกอบการของบริษัทค่อนข้างดีเยี่ยม ดูได้จากผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีรายได้รวมขยับขึ้นมาอยู่ที่ 751.73 ล้านบาท จากงวดเดียวกันของปีก่อน 715.29 ล้านบาท ซึ่งบริษัทมีรายได้จากการขายและการให้บริการที่เพิ่มขึ้น ส่งผลให้บริษัทมีกำไรขยับขึ้นมาอยู่ที่ระดับ 85.96 ล้านบาท หรือ 0.14 บาทต่อหุ้น จากงวดเดียวกันของปีก่อนที่ขาดทุน 464.35 ล้านบาท หรือ 0.78 บาทต่อหุ้น
ส่วนผลการดำเนินงานงวดเก้าเดือน สิ้นสุดวันที่ 30 กันยายน 2558 บริษัทมีรายได้รวมขยับขึ้นมาอยู่ที่ 2,231.45 ล้านบาท จากงวดเดียวกันของปีก่อน 2,253.09 ล้านบาท ส่งผลให้บริษัทมีกำไรขยับขึ้นมาอยู่ที่ 248.21 ล้านบาท หรือ 0.42 บาทต่อหุ้น จากงวดเดียวกันของปีก่อนขาดทุน 245.66 ล้านบาท หรือ 0.41 บาทต่อหุ้น  เหมือนเป็นเครื่องยืนยันทิศทางการดำเนินงานยังคงสดใส
เมื่อวิเคราะห์ฐานะทางการเงินพบว่า บริษัทมีฐานะทางการเงินพอสมควร เพราะบริษัทมีสินทรัพย์หมุนเวียน 807.27 ล้านบาท เมื่อนำมาเทียบกับหนี้สินหมุนเวียน 809.97 ล้านบาท ได้ค่า Current ratio อยู่ที่ 1 เท่า บริษัทมีสภาพคล่องที่ดี ส่วนหนี้สินของบริษัทไม่น่าเป็นห่วง แม้ว่ามีหนี้สินรวม 1,127.83 ล้านบาท เมื่อนำมาเทียบกับส่วนของผู้ถือหุ้น 622.28 ล้านบาท ได้ค่า D/E อยู่ที่ 1.82 เท่า ถือว่าบริษัทมีหนี้สินก็จริง แต่บริษัทมีกำไรอยู่
ทั้งนี้ ถ้าผลการดำเนินงานยังดีต่อเนื่องไปเรื่อยๆ เช่นนี้ รับประกันว่าบริษัทก็มีโอกาสจ่ายเงินปันผลไปตลอดอย่างแน่นอน
CSL ซึ่งเป็นหุ้นอีกตัวหนึ่งที่นักลงทุนไม่ควรมองข้าม!
…
 
ผู้ถือหุ้นรายใหญ่
1.บริษัท ดีทีวี เซอร์วิส จำกัด 250,099,990 หุ้น 42.07%
2.SINGAPORE TELECOMMUNICATION LIMITED 84,057,030 หุ้น 14.14%
3.บริษัท ไทยเอ็นวีดีอาร์ จำกัด 22,137,400 หุ้น 3.72%
4.กองทุนเปิด กรุงศรีหุ้นระยะยาวปันผล 19,290,800 หุ้น 3.24%
5.กองทุนเปิด กรุงศรีหุ้นปันผล 9,916,200 หุ้น 1.67%
 
รายชื่อกรรมการ
1.นาย วงศ์กุลพัทธ์ สนิทวงศ์ ณ อยุธยา ประธานกรรมการบริษัท
2.นาย วงศ์กุลพัทธ์ สนิทวงศ์ ณ อยุธยา กรรมการอิสระ
3.นาย ไพบูลย์ ภานุวัฒนวงศ์ ประธานคณะกรรมการบริหาร
4.นาย ไพบูลย์ ภานุวัฒนวงศ์ กรรมการ
5.นาย อนันต์ แก้วร่วมวงศ์ ประธานเจ้าหน้าที่บริหารและกรรมการผู้จัดการ